Оснивање клонске семенске плантаже дивље трешње (Prunus avium L.) 

Слика 5. Саднице у засаду у Пожеги

Слика 6. Саднице у засаду на Јеловој гори

3. Контрола учесталости и квантитета урода на нивоу тест стабала

Ова активност је планирана са циљем потврде добре селекције. Састојала се у обилажењу одабраних тест стабала и праћењу редовности и обилности урода. Прво обилажење било је у периоду цветања и тада је констатовано да су сва одабрана стабла обилно цветала (слика 7). То је био први сигуран знак да су тест стабла правилно одабрана. Друго обилажење је обављено у време сазревања плода, половином јула месеца (слика 8). Плодоношење није констатовано у задоваољавајућем обиму ни на једном од одабраних локалитета, сем на локалитету ГЈ Каменичка река II, одељење 24а. Разлог изостанка плодоношења је кишни период у време опрашивања. Опрашивање је изостало, а самим тим и заметање плодова. Одабрана тест стабла на локалитету ГЈ Каменичка река II, одељење 24а су имала обилан урод који је сакупљен са циљем даљих анализа.

Слика 7. Цветање трешње у ГЈ Каменичка река II, одељење 24а

Слика 8. Плодоношење у ГЈ Каменичка река II, одељење 24а
4. Контрола квалитета и здравственог стања семена

У оквиру ове активности урод сакупљен на нивоу тест стабала проверен је контролом квалитета и здравственог стања. Контролом квалитета утврђен је висок степен клијавости који је на нивоу одабраних стабала износио преко 86%. Контролом здравственог стања семена није утврђено присуство ни фитопатогених гљива ни штетних инсеката, те је констатовано одлично здравствено стање. 
5. Попуњавање подлога

Ова активност је планирана са циљем се саднице које се нису примиле замене новим садницама, како би се комплетирала површина са подлогама. На локалитету расадник „Пожега“ попуна садница обављена је 14.11.2016. године (слика 9). На локалитету некадашњи расадник „Јелова Гора“ попуна садница обављена је 15.11.2016. године (слика 10). Саднице су сађене у ручно копане јаме димензија 30x30x30 cm. На овом послу су ангажована два радника ШГ „Ужице“ Ужице.

Слика 9. Попуњавање у засаду у Пожеги

Слика 10. Попуњавање у засаду на Јеловој гори

На локалитету Јелова Гора, због угрожености од глодара, саднице ће појединачно бити заштићене пластичним мрежама.
Све планиране активности на реализацији пројекта у 2016. години су извршене и није било никаквог одступања од плана рада.

